CELEX: 32005R1912
Language: sl
Date: 2005-11-23 00:00:00
Title: Uredba Sveta (ES) št. 1912/2005 z dne  23. novembra 2005  o spremembi Uredbe (ES) št. 527/2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999

25.11.2005   
            
            
               SL
            
            
               Uradni list Evropske unije
            
            
               L 307/1
            
         
      UREDBA SVETA (ES) št. 1912/2005
   z dne 23. novembra 2005
   o spremembi Uredbe (ES) št. 527/2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 45(2) Uredbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               Z odstopanjem od člena 45(1) Uredbe (ES) št. 1493/1999 Uredba (ES) št. 527/2003 (2) dovoljuje, da se v Skupnost uvozijo v Argentini proizvedena vina, na katerih so bile opravljene enološke obdelave, ki v predpisih Skupnosti niso predvidene. To dovoljenje je poteklo 30. septembra 2005.
            
         
               (2)
            
            
               Med Skupnostjo, ki jo predstavlja Komisija, in Mercosurjem, ki vključuje Argentino, še vedno potekajo pogajanja o sporazumu o trgovini z vinom. Ta pogajanja se zlasti nanašajo na enološke prakse in obdelave, ki jih uporabljata obe strani, kakor tudi na zaščito geografskih označb.
            
         
               (3)
            
            
               Za pospešitev napredka v pogajanjih je treba odstopanje, ki dovoljuje dodajanje jabolčne kisline vinom, proizvedenim v Argentini in uvoženim v Skupnost, podaljšati do začetka veljavnosti sporazuma, ki bo sklenjen na podlagi pogajanj, in sicer najdlje do 31. decembra 2006.
            
         
               (4)
            
            
               Uredbo (ES) št. 527/2003 je zato treba ustrezno spremeniti –
            
         SPREJEL NASLEDNJO UREDBO:
   Člen 1
   V drugem pododstavku člena 1(1) Uredbe (ES) št. 527/2003 se datum „30. septembra 2005“ nadomesti z datumom „31. decembra 2006“.
   Člen 2
   Ta uredba začne veljati na dan objave v Uradnem listu Evropske unije.
   Uporablja se od 1. oktobra 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. novembra 2005
      
         
            Za Svet
         
         
            Predsednica
         
         M. BECKETT
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo Komisije (ES) št. 1795/2003 (UL L 262, 14.10.2003, str. 13).
   
      (2)  UL L 78, 25.3.2003, str. 1. Uredba, kakor je bila nazadnje spremenjena z Uredbo (ES) št. 2067/2004 (UL L 358, 3.12.2004, str. 1).